CELEX: 62011CN0488
Language: bg
Date: 2011-09-23 00:00:00
Title: Дело C-488/11: Преюдициално запитване, отправено от Gerechtshof te Amsterdam (Нидерландия) на 23 септември 2011 г. — D. F. Asbeek Brusse & K. de Man Garabito/Jahani BV

14.1.2012   
            
            
               BG
            
            
               Официален вестник на Европейския съюз
            
            
               C 13/3
            
         Преюдициално запитване, отправено от Gerechtshof te Amsterdam (Нидерландия) на 23 септември 2011 г. — D. F. Asbeek Brusse & K. de Man Garabito/Jahani BV
   (Дело C-488/11)
   2012/C 13/06
   Език на производството: нидерландски
   
      Запитваща юрисдикция
   
   Gerechtshof te Amsterdam
   
      Страни в главното производство
   
   
      Жалбоподатели: D.F. Asbeek Brusse, K. de Man Garabito
   
      Ответник: Jahani BV
   
      Преюдициални въпроси
   
   
               1.
            
            
               Следва ли лице, отдаващо под наем жилища в рамките на осъществяваната от него търговска дейност, което отдаде под наем жилище на физическо лице, да се разглежда като „продавач или доставчик“ на услуги по смисъла на Директива 93/13 (1)? Договор за наем, сключен между, наемодател, отдаващ под наем жилища в рамките на осъществяваната от него търговска дейност, от една страна, и наемател, който действа извън рамките на търговската си дейност, от друга страна, попада ли в приложното поле на тази директива?
            
         
               2.
            
            
               Обстоятелството, че член 6 от Директива 93/13 следва да се разглежда като норма, която е идентична с определени национални разпоредби — повелителни правни норми съгласно националното законодателство — означава ли, че в правен спор между физически лица транспониращите Директивата национални разпоредби относно неравноправните клаузи представляват повелителни правни норми, поради което националнте съдилища са оправомощени и задължени както в първата, така и във въззивната инстанция служебно да проверят дадена договорна клауза (и по този начин да излязат извън пределите на посочените с въззивната жалба правни основания) въз основа на посочените транспониращи Директивата национални разпоредби и, ако стигнат до извода, че клаузата е неравноправна, да прогласят нейната нищожност?
            
         
               3.
            
            
               Съвместимо ли е с полезното действие на общностното право, ако националният съд не приложи договорна клауза за неустойка, която следва да се счита за неравноправна по смисъла на Директива 93/13, а единствено намали неустойката съгласно националното законодателство, в случай че физическото лице се позовава единствено на правомощието на съда да намали неустойката, но не се е позовава и на унищожаемостта на клаузата?
            
         
      (1)  Директива 93/13/ЕИО на Съвета от 5 април 1993 година относно неравноправните клаузи в потребителските договори (ОВ L 95, стр. 29, Специално издание на български език, 2007 г., глава 15, том 2, стр. 273).